नई दिल्लीः दिल्ली विधानसभा के विशेष सत्र में आप विधायक सौरभ भारद्वाज ने मंगलवार को EVM मशीन का लाइव टेस्ट करके दिखाया किया इस हैक किया जा सकता है। अगर कोई एक बार भाजपा के चिन्ह के आगे बटन दबाएगा तो उसे तीन वोट पड़ेंगे। इस मामले को लेकर राजनीति काफी गर्माई हुई है। वहीं दूसरी ओर जैसी मशीन आप ने सदन में दिखाई थी ठीक वैसी ईवीएम' ऑनलाइन रिटेल कंपनी अमेजॉन भी बेच रही है। अमेजॉन पर इसे कोई भी 1700 रुपए खरीद सकता है। अमेजॉन के मुताबिक इस प्रोडक्ट का नाम DIY Kit – Electronic Voting Machine (EVM) है। इस कंपनी ने हाल ही में इस डिवाइस को बेचना शुरू किया है। यह मशीन अभी कंपनी के स्टॉक में उपलब्ध है।